**Fejér Megyei Önkormányzat Közgyűlésének**

**152/2021. (VII.22.) határozata**

**a falu és tanyagondnoki képzés szervezésének megvalósításáról**

A Fejér Megyei Közgyűlés megtárgyalta a „Javaslat falu és tanyagondnoki képzés szervezésének megvalósítására” c. napirendet és a következő határozatot hozta:

1.) A Fejér Megyei Önkormányzat Közgyűlése egyetért azzal, hogy a szociális igazgatásról és szociális ellátásokról szóló 1993. évi III. törvény 60. § (8) bekezdése alapján – figyelemmel az egyes szociális szolgáltatásokat végzők képzéséről és vizsgakövetelményeiről szóló 81/2004. (IX. 18.) ESzCsM rendelet 2/A. § (3) bekezdésében foglaltakra - a falu- és tanyagondnoki képzés 2021. évben a Fejér Megyei Önkormányzat és a Bács-Kiskun Megyei Önkormányzat közös szervezésében, együttműködési megállapodás keretében valósuljon meg. Az együttműködés során a képzés szervezését és megvalósítását a Bács-Kiskun Megyei Önkormányzat teljeskörűen ellátja.

2.) A Közgyűlés felhatalmazza elnökét, hogy

a) a falu- és tanyagondnoki képzés szervezésével kapcsolatban – a Megyei Önkormányzatok Országos Szövetsége véleményének figyelembevételével - a határozati javaslat mellékletét képező Együttműködési Megállapodás tervezet tartalmát a Bács-Kiskun Megyei Önkormányzattal egyeztesse és a megállapodás érdemi részét nem érintő egyéb szükséges módosítások átvezetéséről intézkedjen, továbbá

b) a végleges megállapodást a Bács-Kiskun Megyei Önkormányzattal megkösse és azt aláírja.

3.) A Közgyűlés felkéri elnökét, hogy a határozatban foglaltak végrehajtása érdekében a szükséges intézkedéseket tegye meg.

**Felelős**: Dr. Molnár Krisztián

 közgyűlés elnöke

**Határidő**: 1. pont tekintetében: azonnal
 2. a)-b) pont tekintetében: legkésőbb 2021. augusztus 31.
 3. pont tekintetében: folyamatosan

Székesfehérvár, 2021. július 22.

 Az aláírásban akadályozott

 Dr. Molnár Krisztián

 a megyei közgyűlés elnöke helyett:

 **Pálffy Károly s.k. Dr. Kovács Zoltán s.k.**

 a közgyűlés alelnöke megyei jegyző

Kivonat hiteléül: